**Tiszavasvári Város Önkormányzata**

**Képviselő-testületének**

**194/2019. (V.30.) Kt. számú**

**határozata**

**A TIVA-SZOLG Településszolgáltatási és Vagyonkezelő** **Nonprofit Kft-vel irodabérletre kötött bérleti szerződés megszüntetéséről**

**(amely a 14/2019.(V.30.) számú alapítói határozatnak minősül)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1.

Mint tulajdonosi jogkör gyakorló, és mint a TIVA-SZOLG Településszolgáltatási és Vagyonkezelő Nonprofit Kft.legfőbb szerve **jóváhagyja** a Kft. ügyvezetőjének azon kezdeményezését, hogy a Tiszavasvári Város Önkormányzata és a **TIVA-SZOLG Településszolgáltatási és Vagyonkezelő Nonprofit Kft.** között a Tiszavasvári, Ady u. 8. sz. alatti Térségi Szolgáltató Házban lévő egy irodahelyiség bérletére 2016. március 16. napjától kötött bérleti szerződést **2019. május 31. napjával közös megegyezéssel megszünteti** a határozat 1. mellékletét képező megállapodás szerint.

2.

A Képviselő-testület

- felkéri a Polgármestert, hogy tájékoztassa a Kft. ügyvezetőjét a Képviselő-testület döntéséről.

- felhatalmazza a polgármestert a határozat mellékletét képező megszüntető megállapodás aláírására.

##### Határidő: 2019. május 31. Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**

194/2019. (V.30.) Kt. sz. határozat 1. melléklete

**MEGSZÜNTETŐ MEGÁLLAPODÁS**

mely létrejött egyrészről a Képviselő-testület 194/2019. (V.30.) Kt. számú határozata alapján

**Tiszavasvári Város Önkormányzata**

székhelye:4440Tiszavasvári, Városháza tér 4.

képviselője: Szőke Zoltán polgármester,

mint Bérbeadó (továbbiakban: Bérbeadó), másrészről

**TIVA-SZOLG Településszolgáltatási és**

**Vagyonkezelő Nonprofit Kft.**

székhelye: 4440 Tiszavasvári, Ady u. 8.

képviselője: dr. Groncsák Andrea ügyvezető,

mint Bérlő között (továbbiakban: Bérlő)

a **Tiszavasvári, Ady E. u. 8.**  szám alatti önkormányzati irodára 2016. március 16. napjától kötött bérleti szerződés megszüntetése tárgyában.

1. Szerződő felek megállapodnak abban, hogy a Bérlő Tiszavasvári, Ady E. 8. szám alatti Térségi Szolgáltató Házban lévő egy irodahelyiségre fennálló bérleti jogviszonya közös megegyezéssel **2019. május 31. napjával megszűnik.**
2. A Bérlő vállalja, hogy 2019. május 31. napjáig az irodát tisztán, rendeltetésszerű használatra alkalmas állapotban átadja a Bérbeadó részére.
3. Felek megállapodnak abban, hogy a Bérlő a 2019. március 01-től 2019. május 31. napjáig terjedő időszakra vonatkozó, a Bérbeadó által még ki nem számlázott bérleti díjat és közműdíjat a Bérbeadó által megküldött számláknak megfelelően, a megadott határidőig megfizeti a Bérbeadó részére.
4. Szerződő felek kijelentik, hogy egymással szemben a 3./ pontban meghatározottakon kívül, a megszüntető szerződés aláírásának napjától kezdődően semminemű követelésük nincs.
5. A jelen szerződésben nem szabályozott kérdések tekintetében a Polgári Törvénykönyv rendelkezései az irányadóak.

Tiszavasvári, 2019. május 31.

 **Tiszavasvári Város Önkormányzata TIVA-SZOLG Településszolgáltatási és**

 mint Bérbeadó **Vagyonkezelő Nonprofit Kft.**

 képv.: **Szőke Zoltán polgármester** mint Bérlő

képv**.: dr. Groncsák Andrea ügyvezető**